Valmuefrø

mini|Tørka frøkapslar og frø.
Valmuefrø er frø frå opiumsvalmuen (Papaver somniferum). Dei blir brukt til matlaging, mellom anna i ei rekkje former for bakverk.

Dei er små, nyreforma frø som er mindre enn ein millimeter lange. Ein treng rundt 3 300 frø for å få eit gram. Dei kan vera svarte, blågrå eller kvitlege på farge.

Historie
Gamle medisinke tekstar frå ulike oldtidskulturar nemner valmuefrø. Til dømes lister den egyptiske papyrusrullen kjend som Ebers Papyrus, skriven ca. 1550 f.Kr., opp valmuefrø som eit beroligande middel. Den minoiske kulturen (ca. 2700-1450 f.Kr.), ein bronsealderkultur på Kreta, dyrka valmuar for frøa deira, og brukte ei blanding av mjølk, honning og opium til å roa gråtande spebarn. The Også i Sumer er det kjend at dei dyrka valmuefrø.

Bruk
Valmuefrø blir ofte brukte til baking. Dei kan brukast heile i deigen eller på skorpa. Ein kan også mala dei til ein deig som til dømes kan brukast som fyll eller i sausar. Ein kan også pressa valmueolje frå dei.

Dei farga er mest brukte i europeisk matlaging, medan dei lyse er mest brukte i sørasiatisk mat.

Produksjon
Valmuefrøproduksjon – 2016 Land (tonn)  Tsjekkia  28 574  Tyrkia  18 205  Spania  13 377  Ungarn   8 948  Frankrike  5 777 Verda  92 610Kjelde: FAOSTAT ved SN

I 2016 blei det produsert 92 610 tonn valmuefrø i verda. Det største produsentlandet var Tsjekkia, som stod for 31 % av verdsproduksjonen, følgd av Tyrkia og Spania.

Stoffinnhald
Frøa til alle valmuar ligg inne i ein stor frøkapsel. Sidan valmuefrø kjem frå same type plante som blir brukt til å laga opium, kan dei innehalda små mengder av dei stoffa som finst i opium, som morfin. Opium blir laga av saft frå frøkapselen. Frøa inneheld noko opiumsstoff sjølv, og kan også ha litt stoff frå safta. Årstida og kor godt frøa er vaska vil påverka kor mykje av stoffet som finst i dei.

Det viktigaste smaksstoffet valmuefrø inneheld er 2-pentylfuran.Yiu H. Hui, Handbook of Food Science, Technology, and Engineering. CRC Press 2006. 

Kjelder

Denne artikkelen bygger på «Poppy seed» frå ,  den 21. august 2018.  

Kategori:Etande frø
Kategori:Valmueslekta